Jone Arriola

Jone Arriola (Elgoibar, Gipuzkoa, 1998) dokumentalgilea eta gidoilaria da. 

 Bizitza 

 Formakuntza 
Euskal Herriko Unibertsitatean zinema eta bideo ikasketak egin zituen (2016-2020). Bartzelonako Bande à Part zinema eskolan Zinema Zuzendaritza Masterra burutu zuen. Norvegiako hegoaldeko Lillehammer herrian ikasten jardun zuen urte erdiko karrera 2018-2019 ikasturtean. Ikasgaiak: Video Produccion eta Scandinavian Culture in Film and Television.

2022an Azpeitiko udalaren sorkuntzarako beka lortu zuen eta horrek bultzada eta baliabideak lortzea ahalbidetu zion.

 Lan ibilbidea 
Gidoilari ari izan da Pausoka Entertainment, S.L. enpresan. Enpresa berean ekoizpen laguntzaile ere jardun du. Sare sozialetarako edukien sortzaile gisa lan egin du Baserria 2021 reality-an, ETB1en eman eta Prime Time Media eta Orio Produkzioak ekoiztetxeek ekoitzitakoan. ETB 1erako ekoitzitako "Ihesaldia" telesailaren filmaketa eta produkzio osteko praktikak egin zituen. 

Hainbat dokumental ere sortu izan ditu.

Larrugorritan fikziozko seriearen lehen atala grabatzeko diru-bilketa kanpaina antolatu zuen Jone Arriolak  eta haren lantaldeak (itsulapikoa.eus).

 Dokumentalak 

 Larrugorritan (2020). Euskarazko fikziozko serie berri baten proposamena da. Tabakalerako 2DEO (2020-21) deialdiaren laguntzaz proiektua garatu eta lehen teaserra grabatu zen. Dissident House deialdiaren parte ere bada.

 Dena asmatua dago. 2023an estreinatu zuen Zinebin eta 2024an Laburbira film laburren zirkuituan erakutsi zen, Euskaltzaleen Topaguneko 21. edizioan eta Euskal Herriko 36 udalerritan, eta Bizkaian, zehazki, 11 herritan. Armintzan (Lemoiz), Diman, Ermuan, Jataben, Igorren, Durangon, Etxebarrin, Areatzan, Basaurin, Arteagan eta Markina-Xemeinen izango ziren ikusgai, hurrenez hurren.

 Hor konpon

 Sariak 

 Larrugorritan lanarekin 2DEO saria irabazteaz gain, Gasteizko Batea Kultur proiektuan (2021) saritua izan zen.
 Dena asmatuta dago lanarekin Lekeitioko Euskal Zine Bileraren lehen saria jaso zuen.

 Erreferentziak 

 Kanpo estekak 

 Jone Arriolaren kultur proposamenak Etb.2025.01.03

Kategoria:Elgoibartarrak
Kategoria:Euskal Herriko dokumentalgileak
Kategoria:Emakume dokumentalgileak
Kategoria:Emakume gidoilariak